કોઈ પણ સમાજની પ્રગતિનો આધારસ્તંભ સમયાનુસાર અને જરૂરિયાત મુજ્બ વૈચારિક પરિવર્તનનો છે અને એ એટલુ જ જરૂરી પણ છે. સમયાનુસાર સમાજની ચીલાચાલુ રૂઢીઓથી અલગ વિચારી સમાજના લાભાર્થે નોખી કેડી કંડારનારા વિરલાઓ માટે શરૂઆતમાં અનેક મુશ્કેલીઓનો સામનો કરવો પડતો હોય છે. શરૂઆત કરવાનું કામ ઘણું મુશ્કેલ હોય છે. ચીલાચાલુ રૂઢીઓને ત્યાગી સમગ્ર સમાજ ના લાભાર્થે શરૂઆત કોણ કરે એ પેચીદો પ્રશ્ન દરેકને સતાવતો હોય છે. લોક ટીકાઓ સહન કરવાની અને પ્રતિષ્ઠા, માન – મોભો વગેરે નેવે મુકી હિંમતપુર્વક સમાજને યોગ્ય દિશા આપવાનું કામ પ્રવચન કરવા જેટલુ કે સલાહ આપવા જેટલુ સહેલુ નથી.